CELEX: 32009D0453
Language: el
Date: 2009-06-11 00:00:00
Title: 2009/453/ΕΚ: Απόφαση της Επιτροπής, της 11ης Ιουνίου 2009 , για τη λήξη της διαδικασίας αντιντάμπινγκ σχετικά με τις εισαγωγές μεταλλικού νατρίου καταγωγής Ηνωμένων Πολιτειών της Αμερικής

12.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 149/76
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 11ης Ιουνίου 2009
   για τη λήξη της διαδικασίας αντιντάμπινγκ σχετικά με τις εισαγωγές μεταλλικού νατρίου καταγωγής Ηνωμένων Πολιτειών της Αμερικής
   (2009/453/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») (1), και ιδίως το άρθρο 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   1.1.   Έναρξη της διαδικασίας
   
   
               (1)
            
            
               Στις 23 Ιουλίου 2008 η Επιτροπή, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2) («ανακοίνωση για την έναρξη διαδικασίας»), ανήγγειλε την έναρξη διαδικασίας αντιντάμπινγκ σχετικά με τις εισαγωγές νατρίου, σε μορφή χύμα, καταγωγής Ηνωμένων Πολιτειών της Αμερικής («ΗΠΑ»), που κατά κανόνα κατατάσσεται στον κωδικό ΣΟ ex 2805 11 00 («υπό εξέταση προϊόν»).
            
         
               (2)
            
            
               Η διαδικασία κινήθηκε κατόπιν καταγγελίας που υποβλήθηκε στις 10 Ιουνίου 2008 από τον μοναδικό κοινοτικό παραγωγό, την εταιρεία Métaux Spéciaux (MSSA SAS) («ο καταγγέλλων»).
            
         
               (3)
            
            
               Στις 23 Ιουλίου 2008 η Επιτροπή ξεκίνησε έρευνα για πρακτική κατά των επιδοτήσεων όσον αφορά τις εισαγωγές του ίδιου προϊόντος καταγωγής ΗΠΑ (3). Η εν λόγω έρευνα περατώθηκε με την 2009/452/ΕΚ απόφαση της Επιτροπής (4).
            
         1.2.   Ενδιαφερόμενα μέρη και επιτόπιες επαληθεύσεις
   
   
               (4)
            
            
               Η Επιτροπή ενημέρωσε επίσημα τον καταγγέλλοντα κοινοτικό παραγωγό, το μοναδικό γνωστό παραγωγό-εξαγωγέα στις ΗΠΑ, τους εισαγωγείς και τους χρήστες που είναι γνωστό ότι ενδιαφέρονται και τους εκπροσώπους των ΗΠΑ για την έναρξη της διαδικασίας. Δόθηκε η ευκαιρία στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση σχετικά με την έναρξη της διαδικασίας.
            
         
               (5)
            
            
               Η Επιτροπή απέστειλε ερωτηματολόγια σε όλα τα μέρη που ήταν γνωστό ότι ενδιαφέρονται και έλαβε απαντήσεις από εκπροσώπους των ΗΠΑ, από το μοναδικό παραγωγό-εξαγωγέα στις ΗΠΑ («συνεργαζόμενος παραγωγός-εξαγωγέας»), από τον καταγγέλλοντα και τρεις κοινοτικούς χρήστες.
            
         
               (6)
            
            
               Η Επιτροπή ζήτησε και εξακρίβωσε όλες τις πληροφορίες που έκρινε αναγκαίες για τον καθορισμό του ντάμπινγκ, της επακόλουθης ζημίας και του κοινοτικού συμφέροντος και διενέργησε ελέγχους στις εγκαταστάσεις των εξής εταιρειών:
               
                            
                        
                        
                           
                              Κοινοτικός παραγωγός:
                           
                                       —
                                    
                                    
                                       Métaux Spéciaux (MSSA SAS), Saint-Marcel, Γαλλία
                                    
                                 
                     
                            
                        
                        
                           
                              Παραγωγός-εξαγωγέας στις ΗΠΑ:
                           
                           
                                       —
                                    
                                    
                                       E.I. DuPont De Nemours and Company, Wilmington, Delaware
                                    
                                 
                     
                            
                        
                        
                           
                              Συνδεδεμένος έμπορος στην Ελβετία:
                           
                           
                                       —
                                    
                                    
                                       DuPont De Nemours International SA, Γενεύη
                                    
                                 
                     
                            
                        
                        
                           
                              Κοινοτικοί χρήστες:
                           
                                       —
                                    
                                    
                                       Rohm and Haas Europe SARL, Morges, Ελβετία
                                    
                                 
                                       —
                                    
                                    
                                       Evonik Degussa GmbH, Φρανκφούρτη, Γερμανία
                                    
                                 
                     
         1.3.   Περίοδος έρευνας και εξεταζόμενη περίοδος
   
   
               (7)
            
            
               Η έρευνα για την πρακτική ντάμπινγκ και τη ζημία κάλυψε την περίοδο από την 1η Ιουλίου 2007 έως τις 30 Ιουνίου 2008 («περίοδος έρευνας» ή «ΠΕ»). Η εξέταση των συναφών τάσεων για την εκτίμηση της ζημίας κάλυψε την περίοδο από την 1η Ιανουαρίου 2005 έως το τέλος της περιόδου έρευνας («εξεταζόμενη περίοδος»).
            
         2.   ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ
   
   
               (8)
            
            
               Με επιστολή, της 1ης Απριλίου 2009, προς την Επιτροπή, ο καταγγέλλων απέσυρε επισήμως την καταγγελία του. Σύμφωνα με τον καταγγέλλοντα, αυτή η απόσυρση της καταγγελίας οφείλεται στην αλλαγή της συγκυρίας.
            
         
               (9)
            
            
               Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον ο καταγγέλλων αποσύρει την καταγγελία, εκτός αν η περάτωση δεν είναι προς το συμφέρον της Κοινότητας.
            
         
               (10)
            
            
               Η Επιτροπή θεώρησε ότι θα πρέπει να περατωθεί η παρούσα διαδικασία, δεδομένου ότι με την έρευνα δεν προέκυψαν εκτιμήσεις που να δείχνουν ότι η περάτωση δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρασχέθηκε η ευκαιρία να διατυπώσουν τις παρατηρήσεις τους. Δεν ελήφθησαν παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.
            
         
               (11)
            
            
               Επομένως, η Επιτροπή συνάγει το συμπέρασμα ότι είναι σκόπιμο να περατωθεί η διαδικασία αντιντάμπινγκ όσον αφορά τις εισαγωγές στην Κοινότητα νατρίου, σε μορφή χύμα, καταγωγής ΗΠΑ, χωρίς να επιβληθούν μέτρα αντιντάμπινγκ,
            
         ΑΠΟΦΑΣΙΖΕΙ:
   Άρθρο μόνο
   Περατούται η διαδικασία αντιντάμπινγκ που αφορά τις εισαγωγές νατρίου, σε μορφή χύμα, και κατατάσσεται στον κωδικό ΣΟ ex 2805 11 00, καταγωγής Ηνωμένων Πολιτειών της Αμερικής.
   
      Βρυξέλλες, 11 Ιουνίου 2009.
      
         
            Για την Επιτροπή
         
         Catherine ASHTON
         
         
            Μέλος της Επιτροπής
         
      
   
   
      (1)  ΕΕ L 56 της 6.3.1996, σ. 1.
   
      (2)  ΕΕ C 186 της 23.7.2008, σ. 32.
   
      (3)  ΕΕ C 186 της 23.7.2008, σ. 35.
   
      (4)  Βλέπε σελίδα 74 της εν λόγω Επίσημης Εφημερίδας.